CELEX: E2013P0028
Language: sl
Date: 2013-12-17 00:00:00
Title: Zahteva za svetovalno mnenje Sodišča Efte, ki ga je predložilo sodišče Héraðsdómur Reykjavíkur dne 17. decembra 2013 v zadevi LBI hf. proti Merrill Lynch Int. Ltd (Zadeva E-28/13)

24.4.2014   
            
            
               SL
            
            
               Uradni list Evropske unije
            
            
               C 121/5
            
         Zahteva za svetovalno mnenje Sodišča Efte, ki ga je predložilo sodišče Héraðsdómur Reykjavíkur dne 17. decembra 2013 v zadevi LBI hf. proti Merrill Lynch Int. Ltd
   (Zadeva E-28/13)
   (2014/C 121/05)
   Zahtevek je bil vložen pri Sodišču Efte z dopisom z dne 17. decembra 2013, ki ga je poslalo sodišče Héraðsdómur Reykjavíkur (Okrožno sodišče v Reykjaviku) in ga je tajništvo Sodišča Efte prejelo 17. decembra 2013, in sicer za svetovalno mnenje v zadevi LBI hf. proti Merrill Lynch Int. Ltd glede naslednjih vprašanj:
   
               1.
            
            
               Ali je treba člen 30(1) Direktive 2001/24/ES o reorganizaciji in prenehanju kreditnih institucij razlagati v smislu, da se „ničnosti, izpodbojnosti ali neizvršljivosti pravnih dejanj“ nanaša na pravila o razveljavitvi ukrepov, ki jih je sprejelo finančno podjetje v skladu s pravili, ki so primerljiva pravilom, ki se uporabljajo za razveljavitev ukrepov, ki jih je na podlagi Zakona o stečaju (itd.) sprejela oseba v stečaju?
            
         
               2.
            
            
               Če je odgovor na prvo vprašanje pritrdilen, ali je treba člen 30(1) navedene direktive razlagati v smislu, da zadošča, da stranka, na katero je naslovljena zahteva za razveljavitev njenih ukrepov, predloži dokaz, da razveljavitev ukrepa ne bi bila dopustna po nacionalnih predpisih, ki se uporabljajo za zadevni ukrep, ob sklicevanju na katera koli pravila, npr. pravila o rokih za sodni postopek?
            
         
               3.
            
            
               Če je odgovor na drugo vprašanje nikalen, ali je treba člen 30(1) navedene direktive razlagati v smislu, da mora stranka, na katero je naslovljena zahteva za razveljavitev njenih ukrepov, predložiti dokaz, da po nacionalnih predpisih, ki se uporabljajo za zadevni ukrep, očitno niso bili izpolnjeni pogoji za razveljavitev, npr. ker razveljavitev tovrstnega ukrepa nikakor ni dovoljena?